b'\n_START_ARTICLE_\nPseudoglej\n_START_PARAGRAPH_\nPseudoglej (gr\xc4\x8d. pseudo + rus. \xd0\xb3\xd0\xbb\xd0\xb5\xd0\xb9) je vrsta hidromorfna tla nepropustna horizonta i cikli\xc4\x8dnim prekomjernim vla\xc5\xbeenjem suficitnim povr\xc5\xa1inskim vodama. Pedolo\xc5\xa1ka je profila bez o\xc5\xa1tre podjele. Male je plodnosti i  uvjetovano je periodi\xc4\x8dnim prekomjernim vla\xc5\xbeenjem oborinskom vodom.  Umjereno je do jako kiselo zemlji\xc5\xa1te i pH-vrijednosti je od 5,0-5,5. Mo\xc5\xbee ga se pretvoriti u tlo sa visokim i stabilnim prinosima.  _NEWLINE_Pojavljuje se u semihumidnim ili humidnim podnebljima. Forme reljefa gdje ga ima su zaravnjene i blago valovite. _NEWLINE_Slabije je strukture. Pedolo\xc5\xa1ka je profila A-Ig-IIg-C i A-Eg-Bg-C. Mati\xc4\x8dni  supstrat pseudogleju su pleistocenske ilovine, gline, glinoviti sedimenti. Nastaje iz lesiviranog tla gdje u mokroj fazi zbog nedostatka kisika zbivaju se redukcijski kemijski procesi.   Smjena suhog i vla\xc5\xbenog (mokrog) razdoblja karakteristika je procesa pseudooglejavanja kojim nastaje.  Zbiva se na ravnim i blago nagnutim terenima utje\xc4\x8de na nastanak pseudogleja, \xc5\xa1to uvjetuje smjenu redukcijsko-oksidacijskih procesa i mramorirani izgled profila, u kojem su naizmjence sivo-reducirano s crvenim-oksidiranim mineralima te konkrecije \xc5\xbeeljeza i mangana. Posljedica je \xc5\xa1to vi\xc5\xa1evalentni spojevi \xc5\xbeeljeza  i  mangana  prelaze  u  dvovalentni  oblik te postaju topljivi zbog \xc4\x8dega se u pseudogleju pojavljuju izblije\xc4\x91ene zone. Kad uslijedi suho razdoblje, oksidacijski procesi prevladavaju te reducirani spojevi \xc5\xbeeljeza i mangana prelaze u vi\xc5\xa1evalentni oblik. U tlu se to iskazuje kao crvenkasti oblik, izgleda kako hr\xc4\x91e, mrlje, mazotine, konkrecije i ti naizmjeni\xc4\x8dni procesi profilu daju mramorirani izgled.  _NEWLINE_U Hrvatskoj je pseudoglej najrasprostranjeniji u sredi\xc5\xa1njoj Hrvatskoj na pleistocenskim ilova\xc4\x8dama, gdje ravni\xc4\x8darski pseudoglej i obrona\xc4\x8dni pseudoglej \xc4\x8dine oko 10% ukupne povr\xc5\xa1ine.  U \xc5\xbdupaniji Soli u BiH pseudoglej uz distri\xc4\x8dni kambisol, smonicu i fluvisol \xc4\x8dini poljoprivredne povr\xc5\xa1ine i pseudoglej zauzima najve\xc4\x87i dio zemlji\xc5\xa1ta.'